Selle nädala uudistes:
Armeenia riigike Aserbaidžaanis saab otsa.
Kümned tuhanded lahkuvad Mägi-Karabahhist.
Ühe juhi sõnutsi on juba käimas genotsiid.
Veel:
Rahusadama poole!
Kõikjal maailmas pagetakse sõja eest.
Näete, kuidas Põhja-Dakota pakub pagulastele avasüli uut algust.
Ja:
Digievangelisatsioon,
koguduste teadetest miljoneid dollareid maksvate telereklaamideni
jalgpallifinaali ajal.
Uusima tehnoloogia abil juhitakse inimesi usurahva juurde.
Tere vaatama nädalauudiseid! Stuudios on George Thomas
ja Wendy Griffith!
Armeenia riigike, mille Aserbaidžaan hõivas,
lakkab olemast.
Mägi-Karabahhi juht sõlmis leppe valitsuse laialisaatmiseks 1. jaan.-l.
Otsus sündis pärast ala hõivamist Aserbaidžaani vägede poolt.
Mitmed valitsusjuhid on alistunud
või Aserbaidžaani valitsuse poolt vahistatud.
Vähemalt 80 000 inimest - üle poole elanikkonnast - on genotsiidi kartuses
juba Armeeniasse pagenud.
See oli õudus! Pole sõnu selle kirjeldamiseks!
Küla pommitati rängalt. Sinna pole jäänud pea kedagi.
Enamik on ära viidud.
Välkrünnaku tõttu pages pea 14 000 inimest Armeeniasse,
tuhanded jäid aga liiklusummikuisse ainsas piiriületuspunktis.
Mägi-Karabahh on kõrvaline ala Aserbaidžaani ja Armeenia vahel.
See on Armeenia ala, Mägi-Karabahh, mille pärast on võideldud aastaid.
Seal on ajalooliselt asunud armeenlased, nende kultuur, ristiusk.
Rahvusvahelise tunnustuse järgi on see küll osa Aserbaidžaanist,
kuid seda on kolm aastakümmet valitsenud armeenlased.
Kaks USA ametnikku sõitsid regiooni
ja kohtusid esmaspäeval Armeenia peaministriga.
Tema sõnutsi on käimas etniline puhastus.
Armeenlased on esimesi rahvaid maailmas, kes võttis vastu ristiusu.
Nüüd võidakse nende usuline ja rahvuslik pärand Mägi-Karabahhis
ära pühkida.
Jätkub armeenlaste väljaränne Mägi-Karabahhist
Aserbaidžaani etnilise puhastuse poliitika tõttu.
Analüüsi kohaselt ei jää mõne päeva pärast Mägi-Karabahhi
ainsatki armeenlast.
See on otsene etniline puhastus ja kodumaast ilmajätmine,
millest oleme rahvusvahelisele üldsusele rääkinud juba kaua.
CBNi kaastööline Chuck Holton, kes on toonud palju teateid Armeeniast,
hoiatab, et Aserbaidžaani ambitsioonid ei lõpe Mägi-Karabahhi piiril.
Siin on päris mure,
et Aserbaidžaan ei piirdu vaid selle ühe eksklaavi hõivamisega.
Nad räägivad tegelikult kogu Armeenia äravõtmisest.
Nüüd tuleb saatesse Joel Veldkamp
ühingust Christian Solidarity International.
Joel, mis saab armeenlastest, kes on veel Mägi-Karabahhis?
Niipalju kui teame, lahkuvad kõik, kes lahkuda saavad.
Rääkisin ühe armeenlasest sõbraga, kes oli eile Mägi-Karabahhi pealinnas,
ja ta ütles, et ainsad, keda ta tänavail nägi,
olid väga eakad ja ehk ka vaimselt haiged.
Kõikidest mahajäänud armeenlastest saavad pantvangid
Aserbaidžaani Älijevi režiimile, mis on hullemaid diktatuure maailmas,
ja tunneme suurt muret nende ohutuse pärast.
Kirjeldage, kui suur see põgenikekriis on.
See on üüratu!
Armeenia elanikkond on seetõttu kasvanud ühe nädalaga 4%.
90 000 inimest on nüüd lahkunud Mägi-Karabahhist Armeeniasse.
Ülejäänud 30 000 lahkub pea kindlasti paari päeva jooksul.
Armeenia pole sugugi rikas maa.
Sellest saab tohutu pagulaskriis,
tohutu väljakutse kõigile abiühinguile, kes üritavad neid inimesi aidata.
Mainisid, et nad pagevad.
Kes hoolitseb pagulaste eest, või peavad nad end ise ülal pidama?
Paljud peavad end ise ülal.
Paljud, keda nägime, magavad autodes või telkides
või Mägi-Karabahhi lähedal asuva Armeenia linna Goris’e tänavail.
Euroopa Liit on lubanud abistada põgenikke 500 000 euroga.
See on umbes 4 USDd pea kohta.
USA panus on pisut suurem, 11,5 miljonit,
ent see ei kata ligilähedaseltki nende inimeste vajadusi.
Joel, olete jälginud seda olukorda väga pingsalt.
Rahvusvaheline üldsus teadis,
et Mägi-Karabahh on sisuliselt ära lõigatud.
Alates jaanuarist oli blokaad, kuid üldsus ei teinud midagi,
ja nüüd on selline olukord.
Mida saab rahvusvaheline üldsus teha?
Kas Aserbaidžaanile tuleks kehtestada sanktsioonid?
Kindlasti tuleks kehtestada sanktsioonid Aserbaidžaani juhtide,
presidendi ja valitsusametnike vastu,
kes korraldasid selle etnilise puhastuse Mägi-Karabahhis.
Ka tuleks võtta rangeid meetmeid
Armeenia territoriaalse terviklikkuse kaitseks.
Nagu sa äsja ütlesid,
võivad Aserbaidžaan ja Türgi võtta ette ka Armeenia enda.
See teeb meile väga muret.
Mida saab üleilmne kirik teha põgenike aitamiseks?
Paljud armeenlased on nüüd nördinud, kuna, nagu ütlesid,
see blokaad kestis 9 kuud ja nad palusid need 9 kuud abi,
aga näib, et üleilmne kirik ei kuulanud.
Aga kunagi pole hilja teha õigust.
Rahvas peaks ühendama jõud.
Tuleks leida tegusad ühingud nende pagulaste abistamiseks.
Juba aitavad Christian Solidarity International, Armeenia Punane Rist,
Armeenia Caritas.
Üleilmsel kirikul on aeg armeenlasi meelde tuletada,
nendega ühendust võtta ja neid toetada sel väga süngel tunnil.
Joel, kuidas vahepeal nende pagulaste eest palvetada?
Palvetage, et nad leiaksid peavarju!
Palvetage, et haavatud saaksid vajalikku arstiabi!
Mõned on 30 tundi teel, et Mägi-Karabahhist välja saada,
sest autosid on nii palju,
ja mõned lausa surevad teel ravimite ja vee puuduse tõttu.
Seega palvetage, et rahvas saaks selle teekonna turvaliselt tehtud!
Aamen! Jeesus, aita!
Tunnen, et vaatajad nõustusid paluma seda tähtsat palvet!
Joel Veldkamp Christian Solidarity International'ist,
täname, ja Jumala õnnistust!
Tänan!
Järgnevalt, rahusadam Rahuaia osariigis.
Kuidas ja miks üks Kesk-Lääne kant
sirutab käed sõjast räsitud pagulastele.
Asuge rahu ja eneseteostuse teele!
Lootust on leida vaid Kristuses, nagu näitab elumuutev tarkus
Pat Robertson’ist jäänud õpetuses ’Edu kümme seadust’!
Saavutate sihi ja eneseteostuse,
kui uurite oma usuteed määravaid põhimõtteid.
Õpite elama edukalt ja sisukalt ja tooma õnnistust ja ühtsust perre.
CBNi värskeim pakkumine sisaldab Pat’i kõvakaanelist signatuurraamatut
’Edu kümme seadust’, töövihikut ’Edu kümme seadust’
ja ’Edu kümne seaduse’ raamatu audiovoogu.
Liitu meiega juba täna!
Kui hakkate CBNi partneriks, saate tänutäheks ’Edu kümme seadust’.
Kasutage võimalust
rikastada usuteed ja teostada potentsiaali.
Helistage 1-800-700-7000 või vaadake lehte CBN.com juba täna.
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime seost popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:30 CBNi uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson’iga!
Rääkige, mis selles on.
CBNi tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline.
Näete, mida peate teadma, et elada tervemat elu!
Vaadake Tervet Elu teisipäeva õhtuti kell 20:30 CBNi uudistekanalilt.
Tere tagasi saatesse!
Täna kannatab iga seitsmes kristlane maailmas tagakiusu all.
See on World Relief'i ja Open Doors USA uue raporti pealkiri.
Selles märgitakse ka, et USAsse lubatakse vähem pagulasi.
Raportis kutsutakse USA juhte
’toetama meie riigi ustavust usuvabadusele’
ning pakkuma ’rahusadamat tagakiusatud usukogukondadele’.
Põhja-Dakota on nüüd koduks
Afganistani ja Ukraina sõja eest pagenuile,
ning üldiselt on neid tervitatud avasüli.
Mark Martin näitab meile, kuidas Fargo kogukond on võtnud vastu
oma kodudest pillutatuid.
August 2021.
USA tõmbab kõik väed Afganistanist välja.
Tekib kaos,
sureb 13 ameerika sõjaväelast ja ligi 170 afgaani tsiviilelanikku.
USA armee abilised jäävad kinni vaenulikule maale Talibani võimu alla.
CBNi Uudised kohtus ühe abilisega,
kes elab pagulasena Fargo’s Põhja-Dakota’s.
Turvakaalutlustel soovib Abdul jääda anonüümseks.
Ta teenis USA armees tõlgina.
Tema esimesed katsed Kabulist lahkuda luhtusid.
Tulin koju tagasi.
Pere ütles mulle: Jää lihtsalt koju, ära mine välja,
sest naabrid ja ümberkaudsed teavad, kus ja kelle heaks sa töötasid.
(Kardame) sinu pärast, su elu ja turvalisuse pärast.
Viimaks leidis USA armee talle lennuki teises lennujaamas.
Afganistani jäämine võinuks maksta talle elu.
Kuulsime iga päev, et Taliban või praegused võimukandjad
tapavad afgaani sõdureid, kus aga kätte saavad,
eriti afgaani komandode või eriüksuste liikmeid.
Nad võinuksid sama teha minuga või isegi mu perega.
Tema pere paraku välja ei pääsenud.
Tegelikult oli see mulle liiga raske.
Ma ei saanud neid isegi Jumalaga jätta ega kallistada.
Nii oli mul üsna raske lahkuda inimestest, keda armastasin
või kes mind armastasid, (eriti) oma perest.
Pärast paari nädalat Lähis-Idas saabus Abdul USAsse,
kus, ütleb ta, pakkus parimat võimalust Põhja-Dakota.
Minu jaoks oli ülimalt üllatav, kui saabusin siia lennuväljale.
Oli talv. Lumi oli maas. Kogukonna rahvas on hea.
Ta tervitas mind parimal viisil Fargo’s Põhja-Dakota’s.
Luterlik Sisserände- ja Pagulasteenistus aitas kaasa.
Mäletan esimest afgaani peret, mis saabus 2021. a.
Mehe juurde, kes oli siin juba veidi elanud, tuli ta pere, vist 5-liikmeline.
Ja kui ta kallistas oma naist, kellest oli olnud päris kaua eemal,
tulid mul ja kolleegidel pisarad silma.
Üks kaastöötajaist müksas mind ja ütles: Seepärast teemegi seda tööd!
Hannaher aitas asutada Luterliku Sisserände- ja Pagulasteenistuse
Põhja-Dakota esinduse märtsis 2021.
Sestsaadik on nad aidanud ca 500 pagulast.
Hannaher on saanud tunda ka vastuseisu, kuid lisab,
et üldiselt on kogukond väga külalislahke.
Olen väga tänulik oma kogukonna ülevoolava toetuse ja armastuse eest.
Alati on arvustajaid.
On neid, kes kardavad tundmatut
või kes lihtsalt mõtlevad või tunnevad teisiti neis küsimusis.
Teised pagulased, kellele Põhja-Dakota on nüüd koduks,
põgenesid Vene sõja eest Ukrainas.
Serhii Listratenko, tema naine Natalja
ja tütar Kiira elasid Ukraina linnas Harkivis.
Nägime põlevaid tanke ja autosid.
Paljud surid, ja meie sõjaväelased viisid paljud ka varjule.
Pere siirdus Lääne-Ukrainasse, ja kuue kuu pärast otsustati,
et Natalja ja Kiira peaksid minema USAsse.
Serhii jäi maha, et aidata kaasa sõjas.
Ühel hetkel hakkas ta kartma, et ei näe naist ega tütart iial.
Kui kolisin tagasi Harkivisse,
lasksid venelased pea iga päev rakette.
See kestis iga päev need pool aastat, mil viibisin Harkivis.
Loomulikult arvasin, et ei näe neid kunagi.
Seitsme kuu pärast otsustas Serhii minna pere juurde USAsse.
Sõber soovitas Fargo’t, ja nad asusid siia,
eelistades külmemat, Ukrainale sarnast kliimat.
Ta oli küll ülirõõmus jällenägemise üle,
kuid kodumaalt lahkumine oli kurb.
Peate mõistma, et mu vanemad, ema, isa, vend ja vennapojad
on endiselt Ukrainas.
Riikliku statistika järgi
on 400 000 Ukraina ja ca 100 000 Afgaani põgenikku
saabunud USAsse pärast pöördelisi sündmusi omal maal.
Nii Abdul kui Serhii paluvad palvetada palju rohkemate mahajäänute eest.
Palun eestpalvet Afganistani rahva pärast.
Sooviksin ka, et rahvusvaheline üldsus
sunniks Talibani taasavama koolid ja ülikooli
ning laskma tüdrukuil ja naistel seal edasi õppida.
Meie pärast pole vaja paluda, sest oleme ohutus kohas.
Seega tuleks palvetada meie vaprate sõdurite pärast,
kes kaitsevad meie maad.
Ja see ohutu koht neile põgenikele on praegu Põhja-Dakota.
Mark Martin, CBNi Uudised, Fargo.
(Hea) lugu, tänan, Mark!
Järgnevalt, kirikuskäimine siin USAs väheneb, aga näeme,
kuidas üks ühing kasutab uusimat tehnikat usurahva kokkujuhtimiseks.
Kogu maailm paneb tähele!
Siin Lähis-Idas käib kõva diplomaatiline köievedu.
Vaadake lähemalt saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBNi Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont reedel kell 20:30 CBNi uudistekanalilt.
Orvu Väljavaade tahab armastada ja teenida riskilapsi,
aidata neil hoida peresid koos,
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Tule kaasa!
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Ostke CBNist ’Edu kümme seadust’,
mis sisaldab Pat Robertson’i signatuurraamatut ja tuliuut töövihikut.
’Edu kümme seadust’ annab teile vahendid,
mida vajate eluks Jumala sihi ja väega.
Saate teada, kuidas rakendada elumuutvaid põhimõtteid,
nagu kasuksolemise, elumuutmise ja vastutustunde seadused.
Pange Jumala riigi seadused tööle enda elus.
Ostke ’Edu kümme seadust’ juba täna! Helistage või ostke kohe netist!
Tere tagasi saatesse!
Kirikuskäimine siin USAs üha väheneb.
Üks viiest kristlasest käib kirikus harvemini kui enne koroonat.
Seda trendi üritatakse muuta tänapäevase turundusvõttega,
et tuua pööre kiriku kuulutustöösse.
CBNi Brody Carter annab teada.
Arvud on kõnekad.
Isegi enne koroonaaegset suletust
oli USA pühakodade külastatavus langemas alla 50%
võrreldes Gallupi esimeste uuringutega 80 a. tagasi.
Üldine kirikuskäimine langes 3% kolme aastaga,
vahetult koroonaeelsest aastast kuni eelmise aastani.
Põhjusi uurides leidis Pew’ Teaduskeskus,
et koroona süvendas probleeme, mistõttu iga viies ameeriklane vastas,
et käib ise kirikus harvem kui enne pandeemiat.
Avastati uus trend, et inimesed on koroonaajal kolinud
või kaotanud sideme oma kogudusega,
aga on valmis taastama sideme oma usukogukonnaga.
Ja Gloo, teenimistöö platvorm, kasutab seda trendi ära,
aidates kaude netis surfajail kogudusega ühendust võtta.
Ja nii anname huvitatuile ja otsijaile võimaluse
võtta ühendust kohaliku kiriku ja kohaliku eluga.
Miks saate netis suvalisi reklaame
vaimse tervise või abielu või kohtingute alal?
Sellepärast, et teie otsingud pole salajased.
See võib aga olla tulus Gloo-sugustele firmadele, mis saavad tasu,
kui viivad teid kokku abiandjatega.
Umbes 1,8 miljonit inimest otsivad suhteabi.
See on Gloo uurimuste põhjal põhitrend.
Tegin Gloo’ga jätkuintervjuu, kuidas too täiustab turundust
uurimisandmete põhjal.
Iga reklaamija võib osta klikipõhist reklaamiruumi
või maksta oma reklaami esiletõstmise eest otsingumootoreis.
Sama strateegiat kasutavad ka meie kuulutuspartnerid.
Täitevjuht Devon Kline võrdleb firmat netikeskjaamaga.
See ei nõua tegelikult palju andmeid.
See satub lihtsalt netist abiotsija otsingutulemuste sekka.
Kline keskendub sinu, otsija,
juhtimisele kohalike koguduste-firmade juurde,
mida Gloo kutsub reageerijaiks.
Kiriku reageerijad maksavad 1500 kuni pea 4000 USD aastas,
et täita tühje kirikupinke.
Meie vahendeid kasutab 23 000 ühingut,
millest 6300 on kirikud, mis on registreerunud ja öelnud:
Soovime võtta ühendust inimestega oma kogukonnas.
Gloo alustas aastal 2010, aga sai hoo sisse alles äsja,
juhtides 150 000 inimest koguduste juurde üle riigi kõigest kahe aastaga.
Üle 150 000 inimese saab abi, ja täna juhime kedagi kellegi juurde
iga 2,5 minuti tagant.
See tähendab, et iga 2,5 minuti tagant
tutvustatakse kirikut lähikonna elanikule,
kes pole ehk mõelnudki kiriku uksest sisseastumisele.
Kelce murdis läbi. Mahapanek!
Olete ilmselt kuulnud Gloo suurimast partnerist He Gets Us,
mis sai jalgpallifinaalis näidata kaht reklaami
100 milj.-lise reklaamiürituse raames,
mille sihiks on muuta Jeesus lähedasemaks.
Räägime Jeesusest, kuid Jeesus ei vaja rebrändimist.
Jordan Carson, He Gets Us kõneisik:
Meil on kaks eesmärki.
Üks on tutvustada inimestele taas Jeesust ja Ta hämmastavat armastust,
ja teine on kutsuda kristlasi üles mõtlema, kuidas nad teisi kohtlevad.
Teisteks peamisteks partnereiks on Churches Care ja K-Love Radio.
Gloo ja partnerite esmaajend on küll pöörata inimesi ristiusku,
kuid turunduspinge müümise ja uskupööramise vahel
paneb küsima, kas turundusvõtetega reklaamitakse Jeesust kasumi nimel.
Jah, vahel võidakse ihaleda kümnisedollareid,
kuid enamasti ei liitu kogudused Gloo’ga ega löö kaasa sellel ajendil.
Kasu saavad kogudused sellegipoolest.
Oleme viimase poolteise aastaga leidnud ühenduse üle 500 inimesega.
Greg Reade Christ Fellowship Church’ist Florida’s ütleb,
et digikuulutamine lihtsustab evangelismi.
See pakkus meile värskemat vaadet evangelismile,
ja arvan, et Gloo aitas meil mõista,
kuidas jõuda inimesteni, kes ei otsi netist kirikut ega jutlusi.
Nad on lihtsalt sotsiaalmeedias ja otsivad midagi, aga ei tea, mida.
Osalevad kirikud võivad eeldada 12 uut suhtesõlmimist kuus.
Kui need digikampaaniad on edukad,
võib eeldada laiemat haaret, mis küünib veebist välja avalikkusesse,
sh profispordivõistlustele ja muusikafestivalidele.
Kline ütleb, et tihti kaotavad pastorid ja kirikud sideme oma kogukonnaga.
Nüüd aga tänavad mitmed kirikud Gloo’d,
et too aitas neil luua tugevamaid sidemed inimestega,
kes tulevad nende juurde.
Brody Carter, CBNi Uudised.
Vaatate CBNi uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis toimub maailmas ja mille pärast saate palvetada.
Vaadake CBNi uudiseid!
Sest tõde loeb!
Tööpäeviti kell 8:00 CBNi uudistekanalil.
Jumal hakkas andma mulle põhimõtteid,
millest räägin raamatus ’Edu kümme seadust’.
Pat Robertsoni töö on mõjutanud miljoneid elusid.
Ta lõi erakordse pärandi
kõrgema hariduse, massimeedia ja rahvusvahelise heategevuse vallas.
Võite saada Pat’i tarkuse.
’Edu kümme seadust’ on teie kondikava teel saavutustele,
eneseteostusele ja pärandile,
mis on teie ülima kutse vääriline Jumala lapsena.
See eripakkumine sisaldab
Pat’i signatuurraamatut ’Edu kümme seadust’ kõvade kaante vahel,
töövihikut, mis on teile teel abiks,
ja lisaks audioraamatut, mida loeb Andrew Knox Klubi 700st.
Kui inimene tahab saada imet, peab ta olema absoluutselt kindel,
et Jumalal on vägi, et Jumal on hea ja et Jumal suudab täita oma tõotuse.
Helista kohe või ava leht cbn.com, et asuda looma oma pärandit juba täna.
Tänapäeva teadusvallast väljaspool on vägi, mis ei allu loogikale.
- Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitasid üle võimatutest olukordadest.
- See oli lihtsalt täielik ime! - Palve aitab!
- Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBNi Uudiste ja CBNi Pere kanalitel.
Nädalasaate lõpetuseks:
täna on peredel raske pidada sammu kasvavate kuludega.
Iseäranis üksikemadel on raske hoida oma vanemat autot sõidukorras.
CBNi Charlene Aaron teatab, kuidas üks Texas’e ühing suureks abiks on.
Jumala Garaaž, Kristuse-keskne MTÜ, võimaldab kindlaid sõite
üksikemadele, leskedele ja sõjaväelaste abikaasadele.
Ta aitab neid naisi ka sellega,
et pakub erikoolitust ja jagab head sõnumit Jeesusest.
Saame üle 200 taotluse kuus naistelt, kes vajavad sõiduautot.
Jumala Garaaži missioon on lihtne:
parandada autosid ja kinkida need neile, kel on Houston’i linnastus raske.
Rasked ajad! Autode hinnad on kõrgel!
Täidame vajadusi sellega, et saame annetuseks autosid,
mis saabuvad meie töökotta, ja meie kulutame aega, tunde, raha,
kõike, mis vaja, et need autod jälle sõidukorda saada.
Ja siis kingime need sõidukid üksikemadele, kel neid vaja.
CBNi saates Palvelink rääkis tegevjuht Justin Coggins,
kuidas kõik algas.
Meie asutaja oli tegelikult pastor,
aga talle meeldis nokitseda ja töötada autode ja sõidukite kallal.
Juhtumisi kõndis üks üksikema
ülitiheda liiklusega teel siin Conroe’s Texas’es,
ja juhtumisi oli õhtu.
Ta peatas auto, sai teada,
miks naine kõnnib sel teel sellisel kellaajal nii tihedas liikluses.
Ja ta sai teada, et üksikemal on tegelikult auto olemas.
See oli paranduses, aga naine ei suutnud selle eest maksta.
Nemad aga nägid sellega vaeva ja said ta korda,
ja just siis ja seal hakkas Jumala Garaaž tegelema üksikemadega.
Sel on olnud elumuutev mõju.
Kui üksikemal või lesel on auto korras, toob see ta ellu taas korrapära.
See aitab tal iga päev lapsi õigeaegselt kooli viia.
See aitab tal jõuda toidupoodi soovitud ajal.
See aitab tal arstil käia. See aitab teda väga mitmeti.
Elu näitab, et see tasub ära kõikidele asjaosalistele.
Mullu andsime välja 94 autot, tunamullu umbes 95-96.
Ja igaüks neist liigutab südant.
See toob pisarad silma, sest elu on raske.
Olemaks abiks eluraskustes, pakub ühing ka eluoskuste koolitust
kokkuhoiuks, söökide kavandamiseks,
üksi lastekasvatamiseks ja tööotsimiseks ja -vestlusteks.
Täidetakse ka vaimulikke vajadusi läbi ettevõtmise Restore U.
Kuulutame evangeeliumi ja anname igale üksikule naisele võimaluse
võtta Jeesus vastu Issandaks ja Päästjaks.
25-30% naistest võtab meil Jeesuse Kristuse vastu esimest korda elus.
Kõik see on osa missioonist parandada elu sõit sõidu haaval.
Charlene Aaron, CBNi Uudised.
Tore, tänud aitamast üksikemasid!
Jumala Garaaž, kui vahva!
Nädalauudised saidki läbi!
Järgmise nädalani - kaotasid hääle? - nägemist! -
paluge George’i pärast! - ja ikka Jumala õnnistust!
Tõlge: Sulev Kivastik